Forslag til RÅDETS FORORDNING om ændring af forordning (EF) nr. 1103/97 om visse bestemmelser vedrørende indførelsen af euroen

(Forelagt af Kommissionen)

BEGRUNDELSE

Den 3. maj 2000 vedtog Kommissionen et forslag til Rådets beslutning i henhold til traktatens artikel 122, stk. 2, om, at Grækenland opfylder de nødvendige betingelser for indførelse af den fælles valuta, og at Grækenlands dispensation ophæves med virkning fra 1. januar 2001.

I tilfælde af en positiv beslutning skal Rådet efterfølgende vedtage omregningskursen mellem euroen og drakmen, som vil få virkning fra 1. januar 2001, og træffe andre foranstaltninger, der er nødvendige for indførelsen af euroen i Grækenland.

I. Generelle betragtninger

Forordningerne (EF) nr. 1103/97 om visse bestemmelser vedrørende indførelsen af euroen [7] og nr. 974/98 om indførelse af euroen [8] supplerer hinanden. Forordning nr. 1103/97 indeholder bestemmelser på de områder, hvor der var et presserende behov for retlig sikkerhed før den dato, fra hvilken det var muligt at træffe foranstaltninger på basis af traktatens artikel 123, stk. 4 (tidl. artikel 109 L, stk. 4). Sidstnævnte artikel kunne først benyttes som retsgrundlag, efter at det var blevet bekræftet, hvilke medlemsstater der opfyldte de nødvendige betingelser for indførelse af den fælles valuta. De to forordninger danner tilsammen de retlige rammer for euroen og indeholder en række definitioner af begreber med tilknytning til valutaen. Formålet med den foreslåede ændring er at sikre, at definitionerne i de to forordninger forbliver iden tiske for at hindre retlig usikkerhed.

[7] EFT L 162 af 19.6.1997, s. 1-3.

[8] EFT L 139 af 11.5.1998, s. 1-5.

II. Bemærkninger til artiklerne

Artikel 1

I denne artikel ændres to af definitionerne i artikel 1 i forordning (EF) nr. 1103/97: defini tionen af "omregningskurser" udvides til at omfatte omregningskurser, der fastsættes efter indledningen af tredje fase af ØMU på basis af artikel 123, stk. 5 (tidl. artikel 109 L, stk. 5), og definitionen af "nationale valutaenheder" udvides til at omfatte enheder af tidligere natio nale valutaer, der erstattes af euroen efter indledningen af tredje fase.

Artikel 2

Denne artikel fastsætter forordningens ikrafttrædelsesdato til den 1. januar 2001, således at de nye definitioner får virkning fra den dato, hvor den ændrede forordning (EF) nr. 974/98, der indeholder de samme definitioner, træder i kraft.

2000/0134 (CNS)

Forslag til RÅDETS FORORDNING om ændring af forordning (EF) nr. 1103/97 om visse bestemmelser vedrørende indførelsen af euroen

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 308,

under henvisning til forslag fra Kommissionen [9],

[9] ...

under henvisning til udtalelse fra Europa-Parlamentet [10],

[10] ...

under henvisning til udtalelse fra Den Europæiske Centralbank [11], og

[11] ...

ud fra følgende betragtninger:

(1) Forordning (EF) nr. 1103/97 af 17. juni 1997 om visse bestemmelser vedrørende indførelsen af euroen [12] indeholder regler om vedtagelsen af omregningskurserne mellem euroen og valutaerne i de medlemsstater, der indfører euroen, og om brugen af disse kurser ved omregning af pengebeløb. Disse regler finder anvendelse på omreg ningskurserne for valutaerne i de medlemsstater, der indførte euroen, da Fællesskabet indledte tredje fase af Den Økonomiske og Monetære Union. Det er nødvendigt at udvide disse regler til også at omfatte omregningskurserne for valutaerne i medlems stater, der indfører euroen på et senere tidspunkt.

[12] EFT L 162 af 14.6.1997, s. 1-3.

(2) For de medlemsstater, hvis valutaer erstattes af euroen efter den dato, hvor Fælles skabet indledte tredje fase af Den Økonomiske og Monetære Union, skal definitionen af "nationale valutaenheder" henvise til enheden af medlemsstatens valuta, således som den var defineret umiddelbart før medlemsstatens indførelse af euroen -

UDSTEDT FØLGENDE FORORDNING:

Artikel 1

I artikel 1 i forordning (EF) nr. 1103/97 foretages følgende ændringer:

- i slutningen af tredje led tilføjes ordene "eller i henhold til stk. 5 i samme artikel"

- i slutningen af fjerde led tilføjes ordene "eller, i givet fald, dagen før euroen træder i stedet for valutaen i en medlemsstat, der indfører euroen på et senere tidspunkt".

Artikel 2

Denne forordning træder i kraft den 1. januar 2001.

Udfærdiget i Bruxelles, den [...].

På Rådets vegne

Formand